EkBass/fiwiki-20250220-pages-articles huggingface dataset:
Ultimate Spider-Man

Ultimate Spider-Man on Activisionin julkaisema toimintaseikkailupeli, joka julkaistiin usealle alustalle vuonna . Peli perustuu samannimiseen sarjakuvaan. Peli eroaa Spider-Man 2:sta piirrosgrafiikallaan, joka näyttää kuin suoraan sarjakuvakirjasta kaapatulta. Ultimate Spider-Man palkittiin Annie-palkinnolla parhaana videopelinä vuonna 2006.2006 Annie Awards Alternative Film Guide 4.2.2006 Viitattu 3.10.2009 Peli käsittelee Venomin ja Hämähäkkimiehen välistä kiistaa. Matkan varrella vilahtaa myös Hopea Sapeli, Sarvikuono, Nick Fury, Electro, Kuoriainen, Vihreä Menninkäinen ja muita Marvel-sankareita ja pahiksia. == Pelaaminen == Ultimate Spider-Manissa pelaaja liikkuu vapaasti Manhattanin ja Queensin alueilla. Pelin alussa pelaaja vaihtelee automaattisesti Venomin ja Hämähäkkimiehen välillä. Hämähäkkimies käyttää pääasiassa akrobaattisia hyökkäysliikkeitä. Venom hyödyntää näkymättömyyskykyään ja liikkuu hyppimällä valtavia loikkia. Venom käyttää hyökkäyksissään kynsiään. Pelin edetessä pelaajan pitää suorittaa tiettyjä kaupunkitehtäviä edetäkseen pelissä. Peliin on myös piilotettu salaisia tokeneja, maamerkkejä ja sarjakuvalehtikansia. === Pomot === Pelissä on yhteensä 14 pomovastusta, mutta Venom esiintyy niissä neljä kertaa, Koppakuoriainen kaksi kertaa ja Silver Sable kaksi kertaa. * Venom: ensimmäinen, viides, kahdestoista ja neljästoista eli viimeinen pomo. * Shocker: toinen pomo. * Wolverine: kolmas pomo. * Sarvikuono: neljäs pomo. * Electro: kuudes pomo. * Koppakuoriainen: seitsemäs ja kymmenes pomo. * Silver Sable: kahdeksas ja yhdestoista pomo. * Vihreä Menninkäinen: yhdeksäs pomo. * Carnage: kolmastoista pomo. == Äänirooleissa == == Lähteet == == Aiheesta muualla == * * Luokka:Hämähäkkimies-videopelit Luokka:Vuoden 2005 videopelit Luokka:Beat ’em up -pelit Luokka:Avoimen pelimaailman pelit Luokka:Nintendo DS -pelit Luokka:Nintendo GameCube -pelit Luokka:Game Boy Advance -pelit Luokka:PlayStation 2 -pelit Luokka:Windows-pelit Luokka:Xbox-pelit
Holmbukttinden

Holmbukttinden on Skandien Lyngsalpenen osaan kuuluva vuorenhuippu Tromssan läänissä, Norjassa. Huipun korkeus merenpinnan tasosta on 1 666 metriä. thumb|600px|center|Holmbukttinden nähtynä Fylkesvei 293 -tieltä helmikuussa 2009. Ns. "normaali" ja yleisimmin käytetty reitti läheiselle, Tromssan läänin korkeimmalle huipulle, Jiehkkevárrille (1834 m) kulkee Holmbukttindin huipun kautta. == Aiheesta muualla == * Kuvia, Geir Jenssen 2006 Luokka:Tromssa Luokka:Tromssan läänin vuoret Luokka:Skandit
Store Lakselvtinden

Store Lakselvtinden on Skandien Lyngsalpanissa sijaitseva vuorenhuippu Tromssan läänissä, Norjassa. Huippu kuuluu Lakselvtindanen vuorimassiiviin ja on sen korkein huippu, 1 616 metriä merenpinnan tasosta. Ensimmäisinä huipulle kiipesivät brittiläiset C. V. Rawlence ja L. C. Rawlence heinäkuussa 1899. == Aiheesta muualla == * Kuvia ja niihin liittyvää tietoa. Geir Jenssen 2006 Luokka:Tromssa Luokka:Tromssan läänin vuoret Luokka:Skandit
Kuivauskaappi

thumb|Kuivauskaappi Kuivauskaappi on vaatteiden kuivatukseen tarkoitettu kodinkone. Kaapin koneisto poistaa vaatteiden kostuttaman ilman ja tuottaa tilalle kuivaa, lämmintä ilmaa. Kuivauskaappi on yleinen laite kouluissa ja päiväkodeissa. Puuliesien aikakaudella suljettava kuivauskomero vaatteiden kuivaamista varten pyrittiin maalaistaloissa rakentamaan leivinuunin tai muun lämmönlähteen savuhormimuurin kylkeen siten, että muurin lämpö lämmittää myös kuivauskomeron ilmaa. Ilmanvaihdon varmistamiseksi komerosta johdettiin ilmatorvi savuhormissa olevaan reikään. == Katso myös == * kuivaushuone ==Lähteet== Luokka:Kodinkoneet
Paraguayn lippu

Paraguayn kansallislippu, joka hyväksyttiin vuonna 1842, on Moldovan ja Saudi- Arabian lippujen ohella maailman ainoa lippu, jonka etupuoli on erilainen kuin kääntöpuoli. Lippu on horisontaalinen trikolori, jonka värit ovat ylhäältä alas punainen (symboloi oikeutta), valkoinen (symboloi rauhaa) ja sininen (symboloi vapautta). Lipun etupuolella on maan vaakuna ja takapuolella on leijona yllään fryygialaismyssy ja maan motto Paz y justicia, suomeksi Rauha ja oikeus. Värit ovat samat kuin Ranskan trikolorissa, koska Paraguayn itsenäisyyden alkuajan presidentti José Gaspar Rodríguez de Francia oli nimensä mukaisesti Ranskan ihailijaKimmo Kiljunen: Valtiot ja liput. Lipun etupuolella oleva vaakuna on nk. toukokuun tähti, joka viittaa maan saavuttamaan itsenäisyyteen. Takapuolen leijonakuvio taas on maan valtionvarainministeriön tunnus. ==Lähteet== Luokka:Paraguay Luokka:Valtioiden liput
Rob Estes

Robert Estes (22. heinäkuuta 1963 Norfolk, Virginia) on yhdysvaltalainen näyttelijä. ==Ura== Rob Estes aloitti näyttelijänuransa 1980-luvun puolessa välissä. Vuosina 1986–1987 hän näytteli iltapäiväsaippuassa Päivien viemää Glenn Gallagheria. Vuosina 1991–1995 hän näytteli läpimurtoroolissaan etsivä Chris Lorenzoa rikossarjassa Silkkiä ja luoteja. Sen jälkeen hän näytteli Kyle McBridea primetime-saippuassa Melrose Place vuosina 1996–1999. Melrose Placen jälkeen Estes on näytellyt lukuisia vierailurooleja eri TV-sarjoissa, kuten Vain yksi elämä, Hei, olen Susan, Gilmoren tytöt ja CSI: Miami. Vuosina 2007–2008 hän näytteli vain yhden kauden kestäneessä TV-sarjassa Naisten murharyhmä. Vuodesta 2008 lähtien hän näytteli nuorten sarjassa 90210, jonka hän jätti vuonna 2010. ==Yksityiselämä== Estes on valmistunut Etelä- Kalifornian yliopistosta. Hän meni naimisiin näyttelijä Josie Bissettin kanssa vuonna 1992, mutta he hakivat loppuvuonna 2007 avioeroa. Avioliitosta syntyi kaksi lasta. Vuonna 2010 hän meni naimisiin Erin Bolten kanssa. Pariskunnan ensimmäinen lapsi syntyi vuonna 2011. ==Aiheesta muualla== * * Rob Estes NNDB:ssä Luokka:Yhdysvaltalaiset näyttelijät Luokka:Vuonna 1963 syntyneet Luokka:Elävät henkilöt
Andrew Bloxam

Andrew Bloxam (1801–1878) oli brittiläinen luonnontieteilijä. Bloxam osallistui luonnontieteilijänä Blonden maailmanympäripurjehdukselle 29. syyskuuta 1824 – 15. maaliskuuta 1826.NZETC Hän kirjoitti matkasta päiväkirjaansa.Diary of Andrew Bloxam, naturalist of the "Blonde" on her trip from England to the Hawaiian islands, 1824-25. Bloxam nimesi linnuista oahunamakihin (Hemignathus flavus) 1827.ITIS Hän kuvaili myös niin sanotun mystisen kottaraisen (Mysterious Starling (maukenkottarainen, Aplonis mavornata)) 1825 Cookinsaarilla ja antoi linnulle tieteellisen nimen Sturnus mautiensis. Nimi ei kuitenkaan koskaan tullut virallisesti käyttöön ja lajikin on hävinnyt. == Lähteet == == Aiheesta muualla == * Oahu Nature Tours Luokka:Brittiläiset ornitologit Luokka:Vuonna 1801 syntyneet Luokka:Vuonna 1878 kuolleet
Pastellikoruahven

Pastellikoruahven (Pseudanthias bartlettorum) on koralliriuttojen parvikala, jota pidetään myös riutta-akvaarioissa. == Koko ja ulkonäkö == Pastellikoruahven kasvaa enimmillään 9 cm pitkäksi. Sukupuolten väritys poikkeaa toisistaan suuresti. Naaras on ylhäältä kellanoranssi, alhaalta lähes valkoinen. Koiras on ylhäältä keltainen, alhaalta ruusunpunainen ja sillä on kirkkaanpunainen, sinireunainen selkäevä. Wetwebmedia == Alkuperä == Pastellikoruahvenia tavataan Tyynellämerellä: Palaulla, Marshallsaarilla, Naurulla, Kiribatilla ja Tongalla. Se ui 4–30 metrin syvyydessä koralliriuttojen läheisyydessä. == Käyttäytyminen == Pastellikoruahvenet muodostavat luonnossa kymmenien kalojen parvia, joissa on sekä naaraita että koiraita.Encyclopedia of Life Se sopeutuu lähisukulaisiaan paremmin akvaarioon, mutta on niitä aggressiivisempi: se valtaa oman reviirinsä ja puolustaa sitä hanakasti. Siksi muihin kuin erittäin suuriin akvaarioihin suositellaan korkeintaan yhtä koirasta, jonka seurana voi sitten olla kyllä jopa kahdeksan naarasta. == Ravinto == Villit pastellikoruahvenet syövät vedessä leijuvaa eläinplaktonia.Keeping the Jewels of the Reef: The Anthias of the Genus Pseudanthias - Part 3 Akvaariossa niille annetaan lihapitoista pakasteruokaa kuten pieniä äyriäisiä.Speedy Live Fish == Lähteet == == Aiheesta muualla == *The Aquarium Wiki *Aquahobby (hieno kuva) Luokka:Meriakvaariokalat Luokka:Koruahvenet
Jarkko Ruostekivi

Jarkko Tapani Rikhard Ruostekivi (s. 5. huhtikuuta 1985 Mietoinen) on suomalainen pikajuoksija. Hän edustaa Mietoisten Maununpoikia ja häntä valmentaa Teemu Salonen. Ruostekivi edusti Suomea 19-vuotiaiden EM- kilpailuissa Tampereella 2003 pudoten alkuerissä sekä 100 metrillä että 4 × 100 metrin viestissä. Helsingin MM-kilpailuissa 2005 hän juoksi kolmannen osuuden Suomen pikaviestijoukkueessa, joka sivusi vuonna 1972 tehtyä Suomen ennätystä 39,30 s. Ennätyksestä huolimatta joukkue ei selviytynyt alkuerästä jatkoon. Myöhemmin samassa kuussa Ruostekivi juoksi kolmannen osuuden Suomen sivutessa Göteborgissa Suomi–Ruotsi-maaottelussa jälleen maan ennätystä 39,30. Suomen ennätykset Tilastopaja.org Göteborgin EM-kilpailuissa 2006 Ruostekivi selviytyi 100 metrillä toisiin alkueriin. 4 × 100 metrin viestissä Suomi karsiutui alkuerissä. Birminghamin EM-hallikilpailuissa 2007 hän sijoittui 60 metrin välieräjuoksussaan kuudenneksi. Torinon EM-hallikilpailuissa 2009 hän oli 60 metrin välierässään kahdeksas. Pariisin EM-hallikilpailuissa 2011 hän ei selviytynyt jatkoon 60 metrin alkueristä. Ruostekivi on edustanut Suomea aikuisten maaotteluissa ja Euroopan cupin kilpailuissa vuodesta 2005 lähtien. Hän voitti 100 metrin maaottelujuoksun Helsingissä elokuussa 2005 sekä hallimaaottelussa 60 metriä Tampereella helmikuussa 2007. Hän juoksi 100 metrin ennätyksensä – ja 22-vuotiaiden Suomen ennätyksen – 10,34 s Tampereella 20. kesäkuuta 2007. 200 metrillä hänen ennätyksensä on 21,36 (2007). Sisäradoilla hän on juossut 60 metriä parhaimmillaan aikaan 6,61 Ranskan Aubièressa helmikuussa 2007. == Aikuisten SM-mitalit == *Ulkoradat **100 metriä: Espoo 2009 kultaa (10,48), pronssia Turku 2011 pronssia (10,78) **200 metriä: Jyväskylä 2006 pronssia (21,68) *Sisäradat **60 metriä: Tampere 2006 pronssia (6,77)), Helsinki 2011 hopeaa (6,78) == Lähteet == * === Viitteet === Luokka:Suomalaiset pikajuoksijat Luokka:Vuonna 1985 syntyneet Luokka:Elävät henkilöt
Sitruunatokko

Sitruunatokko (Gobiodon citrinus) on keltainen koralliriuttojen kala, jota pidetään myös meriakvaarioissa. == Koko ja ulkonäkö == Sitruunatokko kasvaa noin 6,5 cm pitkäksi. Se on pyöreämuotoinen, yleisväriltään auringonkukan keltainen. Musta silmä erottuu selvästi. Silmän läpi kulkee kaksi ohutta sinertävänvalkoista pystyjuovaa, kiduskansien kohdalla on toinen juovapari. Selkäevän tyvessä on vaakasuora juova. Juovat auttavat lajin erottamisessa hyvin samannäköisestä keltatokosta.Fenner, B. Clown Gobies, Genus Gobiodon Wet Web media == Alkuperä == Sitruunatokko elää luonnossa Indopasifisella merialueella: sen levinneisyysalue ulottuu Punaiseltamereltä Mosambikin rannikolle, idässä Samoalle, pohjoisessa Japanin eteläosaan ja etelässä Suurelle koralliriutalle. == Käyttäytyminen == pienoiskuva|150px|vasen|Sitruunatokko korallin oksalla (kuvan alaosassa) Sitruunatokko on asuu mielellään oksaisessa kivikorallissa, jonka päällä se voi levätä tuntien ajan. Laji on kutenut akvaariossa, mutta poikaset harvoin kasvavat isoiksi vankeudessa.Pet Education == Ravinto == Sitruunatokko syö luonnossa pieniä selkärangattomia. Akvaariossa sille annetaan pakastettuja pieniä äyriäisiä kuten massiäyriäisiä ja kidusjalkaisia. == Lähteet == == Aiheesta muualla == *Aquahobby Hieno kuva *ITIS: Gobiodon citrinus Luokka:Meriakvaariokalat Luokka:Tokot
Still of the Night

Still of the Night on Whitesnake-yhtyeen menestyskappale albumilta 1987. Kappale sisältää rauhallisen kosketinpainotteisen välivaiheen. Kappaletta on sen ilmestymisestä asti soitettu lähes jokaisella Whitesnaken keikalla, usein joko viimeisenä kappaleena ennen encorea tai ensimmäisenä encorena, joskus myös aivan viimeisenä. Kappaleen on kirjoittanut laulaja David Coverdale. Kappale soi myös Rock Revolution -videopelissä. Singlen b-puolena julkaistiin 1970-luvulla kirjoitettu kappale ”Don't Turn Away”. == Kappaleet == #Still of the Night #Don’t Turn Away == Kokoonpano == * David Coverdale – laulu * John Sykes – kitara * Neil Murray – basso * Aynsley Dunbar – rummut == Aiheesta muualla == * Still of the Night discogs.com -sivustolla Luokka:Whitesnaken kappaleet Luokka:Vuoden 1987 kappaleet
Persikkakoruahven

Persikkakoruahven (Pseudanthias bicolor) on koralliriuttojen parvikala, jota pidetään toisinaan myös riutta-akvaarioissa. == Koko ja ulkonäkö == Persikkakoruahven kasvaa enimmillään 13 cm pitkäksi.Wetwebmedia Koiraat ovat värikkäämpiä kuin naaraat. Ne hehkuvat oranssin ja vaaleanpunaisen sävyissä.Reef Creation == Alkuperä == Persikkakoruahvenia tavataan Indopasifisella merialueella. Sen levinneisyysalue ulottuu Mauritiukselta Havaijille, Pohjoisessa Ryukyu-saarille etelään Loyalty-saarille sekä Marshall ja Caroline-saarille Mikronesiassa. == Käyttäytyminen == Persikkakoruahvenet muodostavat luonnossa pienehköjä ryhmiä, jotka pysyttelevät koralliriuttojen reunoilla tai riutan halkeamien yläpuolella. Se elää varsin syvällä - 6–60 metrin syvyydessä, ja sillä on luola, johon se voi tarvittaessa sujahtaa piiloon. Akvaarioihin suositellaan korkeintaan yhtä koirasta, jonka seurana voi sitten olla jopa kahdeksan naarasta. == Ravinto == Villit persikkakoruahvenet syövät vedessä leijuvaa eläinplaktonia.Keeping the Jewels of the Reef: The Anthias of the Genus Pseudanthias - Part 3 == Lähteet == == Aiheesta muualla == *Encyclopedia of Life Luokka:Meriakvaariokalat Luokka:Koruahvenet
Mikael Bergdahl

Mikael Matias Bergdahl (s. 15. elokuuta 1983 Kokkola) on suomalainen keskimatkojen juoksija. Hän edusti vuoteen 2010 saakka Gamlakarleby IF -seuraa ja sen jälkeen IK Falkenia. Häntä on valmentanut Håkan Prest. Bergdahl saavutti 22-vuotiaiden Pohjoismaiden mestaruuskilpailuissa Fredrikstadissa 2004 hopeaa 1 500 metrillä ja pronssia 800 metrillä. Hän karsiutui 1 500 metrillä alkuerissä Torinon EM-hallikilpailuissa 2009 ja Barcelonan EM- kilpailuissa 2010. Hän on edustanut Suomea aikuisten maaotteluissa vuodesta 2005 lähtien sijoittuen parhaimmillaan toiseksi 5 000 metrillä Göteborgissa syyskuussa 2012. Mikael Bergdahl lopetti huippu-uransa syksyllä 2012. Hän on kilpaillut tuonkin jälkeen. == Aikuisten SM-mitalit == *Ulkoradat **1 500 m: 2012 hopeaa, 2007 pronssia, 2009 pronssia, 2010 pronssia **4 × 400 m: 2011 kultaa **4 × 800 m: 2011 kultaa, 2013 kultaa, 2015 kultaa, 2004 hopeaa, 2014 hopeaa, 2001 pronssia, 2002 pronssia, 2003 pronssia, 2007 pronssia **4 × 1 500 m: 2011 kultaa, 2005 hopeaa, 2012 hopeaa, 2013 hopeaa, 2004 pronssia, 2015 pronssia *Sisäradat **1 500 m: 2006 pronssia, 2007 kultaa, 2008 hopeaa, 2009 hopeaa **3 000 m: 2007 kultaa, 2008 hopeaa, 2009 kultaa, 2010 kultaa == Henkilökohtaiset ennätykset == === Ulkoradat === Matka Aika Paikka Vuosi 800 m 1.49,99 Lappeenranta 2005 1 500 m 3.39,74 Lapinlahti 2012 2 000 m 5.20,92 Joensuu 2008 3 000 m 7.59,83 Lapinlahti 2011 5 000 m 14.02,18 Göteborg 2012 === Sisäradat === Matka Aika Paikka Vuosi 800 m 1.54,09 Tallinna 2009 1 000 m 2.29,77 Jyväskylä 2006 1 500 m 3.44,28 Tukholma 2009 3 000 m 8.15,73 Turku 2010 == Lähteet == * === Viitteet === Luokka:Suomalaiset keskimatkojen juoksijat Luokka:Vuonna 1983 syntyneet Luokka:Elävät henkilöt
Nuutti Lintamo

Nuutti Lintamo (alun perin Lindgren, ) oli suomalainen jalkapalloilija ja valmentaja. Vasempana laitahyökkääjänä pelannut Lintamo edusti koko uransa vaasalaisia seuroja, ensin Palosaaren Urheiluseuraa ja 18-vuotiaasta lähtien Vaasan Palloseuraa. Lintamon parhaat saavutukset pelaajana olivat kaksi SM- hopeaa vuosina 1932 ja 1941. Hän voitti Mestaruussarjan maalikuninkuuden 1935 ja teki uransa aikana kaikkiaan 90 maalia. Lopetettuaan pelaamisen Lintamo vielä valmensi Vaasan Palloseuraa 1945–1946. Maajoukkueessa Lintamo pelasi vuosina 1930–1939 kaikkiaan 24 maaottelua, joissa hän teki 9 maalia. == Lähteet == * Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Vuonna 1909 syntyneet Luokka:Vuonna 1973 kuolleet
Paraguayn vaakuna

Paraguayn vaakuna on Paraguayn tunnus. Siihen on kuvattu siniselle pohjalle kultainen viisisakarainen tähti, ns. "toukokuun tähti" muistuttamaan maan itsenäistymispäivästä 14/15. toukokuuta 1811. Tähden vasemmalla puolella on palmunlehti ja oikealla oliivipuun oksa. Vaakunan ympärillä lukee kultaisin kirjaimin punaisella pohjalla maan virallinen nimi, Paraguayn tasavalta, espanjaksi eli República del Paraguay. Kääntöpuolella on leijona ja fryygialaismyssy sekä sanat "Paz y Justicia" eli rauha ja oikeudenmukaisuus. Luokka:Paraguay Luokka:Valtioiden vaakunat
Mika Tervala

Mika Tervala (s. 5. tammikuuta 1968) on suomalainen pyöräsuunnistaja ja moninkertainen maailmanmestari. Seuratasolla hän edustaa Rastivarsoja. Pyöräsuunnistuksen ensimmäisissä maailmanmestaruuskisoissa Tervala voitti sprintissä kultaa ja viestissä pronssia. Kaiken kaikkiaan Tervala on voittanut maailmanmestaruuskisoista kuusi kultaa, kaksi hopeaa ja kaksi pronssia. Lisäksi hän on voittanut neljä EM-kultaa ja yhden hopean. Tervala on toiminut keväästä 2008 pyöräsuunnistusmaajoukkueen kakkosvalmentajana. ==Lähteet== * Mika Tervalan profiili Suomen Suunnistusliiton sivustolla === Viitteet === Luokka:Suomalaiset pyöräsuunnistajat Luokka:Vuonna 1968 syntyneet Luokka:Elävät henkilöt
Kongon demokraattisen tasavallan vaakuna

Kongon demokraattisen tasavallan vaakuna on Kongon demokraattisen tasavallan symboli. Sen hyväksyi 18. helmikuuta 2006 presidentti Joseph Kabila. Nykyinen vaakuna muistuttaa Zairen vuosien 1964–1997 vaakunaa. Siinä on leopardin pää, jonka vasemmalla puolella on norsun syöksyhammas ja oikealla keihäs. Alla lukee maan ranskankielinen motto Justice, Paix, Travail, suomeksi Oikeus, Rauha, Työ. == Entisiä vaakunoita == Kuva:Coats of arms of Zaire (1971-1997).svg|Zairen vaakuna 1964–1997 Kuva:Coat_of_arms_of_the_Democratic_Republic_of_the_Congo_(1999-2003).svg|Vuosien 1999–2003 vaakuna Kuva:Coat_of_arms_of_the_Democratic_Republic_of_the_Congo_(2003-2006).svg|Vuosien 2003–2006 vaakuna Luokka:Kongon demokraattisen tasavallan kulttuuri Luokka:Valtioiden vaakunat
Juho-Matti Pimiä

Juho-Matti Pimiä (s. 28. joulukuuta 1984 Lappeenranta) on suomalainen pituushyppääjä. Hän edustaa Lappeenrannan Urheilu-Miehiä ja häntä valmentaa Markku Mononen. Pimiä on kilpaillut myös seiväshypyssä. Hän sijoittui kymmenenneksi 17-vuotiaiden MM-kilpailuissa Debrecenissä 2001 tuloksella 470 cm. 19-vuotiaiden EM-kilpailuissa Tampereella 2003 hän karsiutui loppukilpailusta. Fredrikstadissa 2004 hän sai pronssia 22-vuotiaiden Pohjoismaiden mestaruuskilpailuissa. Hän on hypännyt ennätyksekseen 510 cm sekä ulko- (2003) että sisäradoilla (2004). Pimiä voitti pituushypyn 22-vuotiaiden Pohjoismaiden mestaruuden Århusissa 2006 tuloksella 757 cm. Torinon EM-hallikilpailuissa 2009 hän sijoittui kahdeksanneksi tuloksella 784 cm. Karsintakilpailussa hän hyppäsi sisärataennätyksensä 794 cm. Hän on edustanut Suomea aikuisten maaotteluissa vuodesta 2006 lähtien sijoittuen parhaimmillaan kaksi kertaa toiseksi. Ulkorataennätyksensä 786 cm hän hyppäsi Helsingissä elokuussa 2008. == Aikuisten SM-mitalit == *Pituushyppy: **Ulkoradat: 2008 hopeaa **Sisäradat: 2004 kultaa, 2006 hopeaa, 2007 hopeaa, 2008 hopeaa, 2009 hopeaa == Lähteet == * Luokka:Suomalaiset pituushyppääjät Luokka:Vuonna 1984 syntyneet Luokka:Elävät henkilöt
Ilari Sahamies

Ilari Aaretti ”Ziigmund” Sahamies (s. 2. helmikuuta 1983) on suomalainen pokeriammattilainen.https://verokone.hs.fi/henkilo/1983Sahamies%20Ilari%20Aaretti Sahamies aloitti pelaamisen 15-vuotiaana yhdessä Patrik Antoniuksen kanssa. Ziigmund-nimimerkillä Full Tilt Pokerilla ja Ilari FIN -nimimerkillä PokerStarsilla erityisesti omahaahttp://www.highstakesdb.com/profiles/pokerstars/Ilari-FIN.aspx pelaava Sahamies on tunnettu erittäin aggressiivisena nettipelaajana ja hänet on muun muassa valittu Skandinavian parhaaksi nettipelaajaksi 2008. Live-turnauksissa Sahamiehen parhaita tuloksia ovat Barcelonan EPT-turnauksista elokuussa 2012 saavutetetut toinen ja neljäs sija, joista hän rahasti 630 000 ja 290 000 euroa. Vuonna 2009 hän sijoittui Helsinki Freezeoutin pääturnauksessa toiseksi, jolla hän voitti 125 000 euroa. Pokerin lisäksi Ilari pelaa myös muita kasinopelejä, muun muassa blackjackia, sekä rulettia ja harrastaa vedonlyöntiä. Ilari Sahamies esiintyi High Stakes Poker -televisio-ohjelman viidennellä tuotantokaudella sekä Poker After Dark -televisio-ohjelman kuudennella tuotantokaudella. Sahamies oli mukana Nelonen-kanavan Selviytyjät Suomi -tosi-tv-sarjassa vuonna 2018. Vuoden 2009 verotuksessa Sahamiehellä oli Suomen yhdeksänneksi suurimmat ansiotulot.Ilari Sahamies pokerilla Suomen palkkakärkeen ==Yksityiselämä== Sahamies tunnetaan suomalaisen hiphop- musiikin ystävänä, ja hän on esiintynyt Uniikin musiikkivideoissa ”Pojat on poikii” ja ”Kunnon mestaan vetää” sekä Jare & VilleGallen ”Häissä”-videolla. 2013 Sahamies esiintyi myös Spektin ”Juomalaulu”-videolla. Vuonna 2014 Sahamies osti verkkohuutokaupassa kaupitellun paikan Teflon Brothers -yhtyeestä 50 000 eurolla. Hän oli mukana Teflon Brothersin ”Pämppää”-kappaleessa, joka oli kesällä 2015 suomalaisten kuunnelluin kappale Spotify-palvelussa. Syyskuuhun 2015 mennessä ”Pämppää”-kappaletta oli kuunneltu palvelussa noin 5,9 miljoonaa kertaa. Sahamies asuu Helsingissä ja hänellä on vuonna 2015 syntynyt poika. == Lähteet == == Aiheesta muualla == * Ilari ”Ziigmund” Sahamiehen blogi Coinflip.comissa * Luokka:Suomalaiset pokerinpelaajat Luokka:Vuonna 1983 syntyneet Luokka:Elävät henkilöt
Sinipääluikero

Sinipääluikero (Ecsenius gravieri) on luikeroihin kuuluva pienikokoinen lämpimien merien kala. == Koko ja ulkonäkö == Sinipääluikero kasvaa noin 8 cm pitkäksi. Se on etupäästään sininen, pyrstöpuolestaan keltainen, ja kylkeä pitkin kulkee musta raita. Koiraat ovat suurempia kuin naaraat. == Alkuperä ja elinympäristö== Sinipääluikero elää Punaisellamerellä ja Intian valtameren länsiosassa sekä Agabanlahdella ja Adeninlahden länsiosassa. == Käyttäytyminen == Sinipääluikero ei pysyttele niin lähellä pohjaa kuin monet sukulaisensa. Se nyppii levää kivien pinnalta, ja saa suuhunsa myös levän joukossa eläviä selkärangattomia. Toisinaan se nyppii myös korallien tentakkeleita,Meerwasser- lexicon minkä takia sitä ei voida varauksetta suositella riutta-akvaarioihin. == Vesiolot ja ravinto == Sinipääluikero syö luonnossa levää ja planktonia, Akvaariossa sille annetaan levää, kidusjalkaisia, hiutale- ja pakasteruokia kuten massiäyriäisiä. == Lähteet == Luokka:Luikerot
Undertakers

Undertakers oli Keski-Pohjanmaalta Ouluun siirtynyt indie-kitarapoppia soittanut yhtye. Yhtyettä verrattiin aikoinaan R.E.M.-yhtyeeseen. Yhtye keikkaili pääasiassa Suomessa, mutta teki myös pari Saksan keikkaa. Yhtye julkaisi yhden singlen, yhden EP-levyn ja yhden LP-levyn. ==Kokoonpano== * Mikko Toppari: laulu, kitara * Timo Sipilä: kitara * Matti Salo: basso * Anne Toppari: rummut ==Diskografia== * Happiness (1991) ==Lähteet== * 1980-luvulla perustettuja oululaisia rockyhtyeitä ==Aiheesta muualla== * Undertakers
Oahunamakihi

Oahunamakihi (Chlorodrepanis flava) on yksi Havaijin saariston kotoperäisistä varpuslintulajeista. == Koko ja ulkonäkö == Oahunamakihi on noin 11 cm pitkä. Koiras on vatsapuolelta keltainen ja selkäpuolelta vihreä. Naaras on himmeämpi ja sillä on kaksi valkoista siipijuovaa. == Esiintyminen == Oahunamakihi elää kotoperäisenä Oahun saarella Havaijilla. Lajin populaatio on kooltaan 40 000–60 000 yksilöä ja sen kanta on silmälläpidettävä. Vähenemisen syitä ovat elinympäristöjen tuhoutuminen, saarelle tuotujen vieraiden petojen saalistus ja lintumalaria. == Elinympäristö == Laji elää metsissä. Runsain se on luonnontilaisen kaltaisissa metsissä, mutta se on sopeutunut elämään myös istutusmetsiköissä ja taajamissa, joissa on puustoa. == Lisääntyminen == Oahunamakihinaaras munii vain yhden tai kaksi munaa, joita haudotaan noin kaksi viikkoa. Poikaset lähtevät pesästä noin kolmen viikon ikäisinä. == Ravinto == Oahunamakihi syö pääasiassa hyönteisiä ja muita pieniä selkärangattomia, joita se etsii kaarnan raoista. Se voi syödä myös mettä ja siitepölyä. == Lähteet == Luokka:Peipot Luokka:Havaijin eläimistö
Susie Q

Susie Q on vuonna 1996 ensi-iltansa saanut yhdysvaltalainen draamakomedia televisioelokuva, jonka ohjasi John Blizek ja käsikirjoittivat Shuki Levy, sekä Douglas J. Sloane. Pääosassa esiintyivät Justin Whalin, Amy Jo Johnson ja Shelley Long. ==Juoni== Susie Q oli menossa tansseihin illalla poikaystävänsä kanssa, mutta joutuivat auto-onnettomuuteen. Vuosia myöhemmin teini-ikäinen Zach Sands muuttaa Susien vanhaan kotiin. Hänen isänsä kuoli myös auto- onnettomuudessa, jonka vuoksi Sands asustaa yhdessä äitinsä ja siskonsa kanssa. Eräänä yönä Zach näkee Susien, joka myös huomaa pojan nähneen hänet. Tutustumisen päätteeksi Susie selittää Zachille kuoleman jälkeisestä elämästä, jossa kuolleet ihmiset palaavat takaisin maanpäälle auttamaan perheitään. Tämän vuoksi Zach kykenee näkemään Susien ja on lisäksi ainut henkilö, joka näkee tytön. Kaikki kuitenkin mutkittuu, kun Zach rakastuu Susieen. ==Rooleissa== Luokka:Fantasiadraamaelokuvat Luokka:Disney Channelin elokuvat Luokka:Vuoden 1996 yhdysvaltalaiset elokuvat Luokka:Yhdysvaltalaiset draamakomediaelokuvat Luokka:Yhdysvaltalaiset fantasiaelokuvat
Piggtinden

Piggtinden on Skandien Lyngsalpenen osassa sijaitseva vuorenhuippu Tromssan läänissä, Norjassa. Huipun korkeus merenpinnan tasosta on 1 505 metriä. Huippu toimii aluejakajana kolmen kunnan (Paatsivuono, Tromssa ja Omasvuono) liitoskohdassa. Ensimmäisinä huipulle kiipesivät Henning Tønsberg, C.W. Rubenson ja Eskild Jensen kesällä 1920. == Aiheesta muualla == * Kuvia ja hieman tietoa, Geir Jenssen 2008 (englanniksi) Luokka:Tromssan läänin vuoret Luokka:Paatsivuono Luokka:Tromssa Luokka:Omasvuono Luokka:Skandit
Luettelo meriakvaarion selkärangattomista

Tässä luettelossa on lajeja, joita pidetään yleisesti merivesiakvaarioissa, usein riutta-akvaarioissa. Koska harvalla lajilla on suomenkielistä nimeä, joidenkin nimien perässä on lyhyt luonnehdinta. == Ravut == === Katkaravut === * Thor amboinensis * Lysmata amboinensis * Lysmata debelius * Lysmata wurdemanni * Lysmata kuekenthali === Taskuravut === * Lybia tesselata * Mithraculus sculptus eli Mithrax sculptus === Muut ravut === * Erakkoravut ** Clibanarius tricolor (sinijalkainen erakkorapu) ** Paguristes cadenati (punajalkainen erakkorapu) ** Paguristes digueti (punajalkainen erakkorapu) * Porcellanidae-heimon vuokkoravut, kuten Neopetrolisthes sp. ** Neopetrolisthes ohshimai * Stenopus hispidus == Nilviäiset == === Kotilot === * Turbo (suku), kuten Turbo fluctuosa * Astraea, kuten Astraea tecta - voimassa oleva nimi Lithopoma, Lithopoma tectum * Strombus alatus * Trochus sp. * Cerithium sp. * Nassarius sp. * Pusiostoma mendicaria eli Engina mendicaria ("kimalaiskotilo") * Cypraea annulus === Simpukat === * Jättiläissimpukat (Tridacninae) ** Tridacna crocea maksimikoko 22 cm ** Tridacna derasa maksimikoko 50 cm ** Tridacna squamosa maksimikoko 40 cm ** Tridacna maxima maksimikoko 35 cm ** Hippopus hippopus maksimikoko 45 cm === Mustekalat === * Sepia bandensis * Seepia Sepia officinalis * Octopus bocki * Meritursas Octopus vulgaris === Etanat === * Merietanat * Merijänikset (Anaspidea) == Monisukasmadot == * Putkimadot (Serpulidae) **Spirobranchus giganteus **Pomatoceros triqueter **Filogranella, Salmacina ja Vermiliopsis **Protula bispiralis * Viuhkamadot (Sabellidae) ** Sabellastarte sp. ** Bispira sp. == Sienet == *Cinachyrella sp. *Pseudaxinella sp. * Paljon muita == Merivuokot == * Kuplavuokko (Entacmaea quadricolor) * Heteractis magnifica (vuokkokalojen suosima vuokko) * Heteractis crispa * Heteractis dorensis * Heteractis aurora * Heteractis malu * Macrodactyla doreensis (pitkälonkeroinen merivuokko) * Stichodactyla (satulavuokot) ** Stichodactyla gigantea ** Stichodactyla haddoni ** Stichodactyla mertensii * Condylactus passiflora == Piikkinahkaiset == * Meritähdet (Asteroidea) ** Linckia sp. ** Protoreaster ** Fromia indica * Käärmetähdet (Ophiuroidea) ** Ophiolepis superba ruskeankirjava ** Ophiarachna incrassata vihreä ja vaarallinen ** Ophioderma squamosissimus punainen karibialta * Merimakkarat (Holothuroidea) ** Holothuria atra ** Holothuria edulis (mustamakkara) ** Colochirus robustus keltainen * Merisiilit (Echinoidea) ** Echinometra lacunter ** Echinometra viridis ** Echinometra mathaei ** Mespilia globulus ** Microcyphus rousseaui ** Diadema antillarum ** Diadema savignyi ** Diadema setosum == Korallieläimet == === Kivikorallit === * kivikorallien (Scleractinia) sukuja ** Acropora ** Montipora ** Stylophora ** Fungia ** Turbinaria ** Hydnopora ** Euphyllia ** Caulastrea === Pehmytkorallit === * Pehmytkorallien (Alcyonacea) sukuja ** Anthelia ** Xenia ** Capnella ** Clavularia ** Sarchophyton ** Sinularia ** Lobophytum ** Tubipora === Muut korallieläimet === * Zoanthidea * Sienivuokot (Corallimorpharia) == Lähteet == Meriakvaarion selkärangattomat Luokka:Akvaariot
Cornelia Salonina

Julia Cornelia SaloninaAsiassa lyödyissä kolikoissa hänen nimensä on Cornelia Chrysogone. (k. syksy 268) oli roomalainen keisarinna ja keisari Gallienuksen vaimo. Hänen varhaisista vuosistaan ei tiedetä mitään. Kun Gallienus nousi keisariksi yhdessä isänsä Valerianuksen kanssa vuonna 253, Cornelia Salonina oli ollut Gallienuksen vaimo jo useita vuosia. Vuonna 254 Gallienus julisti vaimonsa Augustaksi. Cornelia Salonina sai Gallienuksen kanssa kolme lasta, Valerianus II:n, Saloninuksen ja Egnatius Marinianuksen. Salaliittolaiset murhasivat Gallienuksen syys- tai lokakuussa 268 Mediolanumin lähettyvillä Pohjois-Italiassa. Pian murhattiin myös Cornelia Salonina ja parin ainoa elossa ollut poika ja vuoden 268 konsuli Marinianus. == Lähteet == == Aiheesta muualla == Luokka:Roomalaiset henkirikosten uhrit Luokka:Rooman keisarinnat Luokka:Syntymävuosi tuntematon Luokka:Vuonna 268 kuolleet
Daltinden

Daltinden on Skandien Lyngsalpenen osassa sijaitseva vuorenhuippu Tromssan lääniin kuuluvassa Yykeän kunnassa, Norjassa. Huipun korkeus merenpinnan tasosta on 1 533 metriä. Luokka:Yykeä Luokka:Tromssan läänin vuoret
Royal Medal

Royal Medal on Royal Societyn vuosittain myöntämä ja Ison-Britannian hallitsijan jakama mitali. Sen perusti Yrjö IV ja se myönnettiin ensimmäisen kerran vuonna 1826. Alun perin mitaleja myönnettiin kaksi, kummatkin menneen vuoden aikana tehdylle löydölle. Tämä aika pidennettiin myöhemmin viiteen vuoteen ja myöhemmin lyhennettiin kolmeen vuoteen. Vuodesta 1965 lähtien mitaleja on kolme ja ne myönnetään vuosittain. Kaksi mitaleista myönnetään "tärkeimpien luonnon ymmärtämiseen tähtäävien tekojen" tekijöille () ja yksi "erinomaisista teoista soveltavien tieteiden alalta" ().http://royalsociety.org/page.asp?tip=1&id;=1749 == Lähteet == Luokka:Tieteen ja tekniikan palkinnot Luokka:Royal Society
Luettelo Togon prefektuureista

Togon viisi aluetta on jaettu 30 prefektuuriin, jotka on tässä listattu alueittain. Lisäksi pääkaupunki Lomé on oma itsehallinnollinen yksikkönsä. __TOC__ ==Centrale== *Blitta *Sotouboua *Tchamba *Tchaoudjo ==Kara== *Assoli *Bassar *Bimah *Dankpen *Doufelgou *Kéran *Kozah (myös Koza) ==Maritime== *Avé *Golfe *Lacs *Vo *Yoto *Zio *Lomé (erillinen yksikkö, ei prefektuuri) ==Plateaux== *Agou *Amou *Danyi *Est-Mono *Haho *Kloto *Moyen-Mono *Ogou *Wawa ==Savanes== *Kpendjal *Oti *Tandjouaré *Tône ==Katso myös== *Togon alueet ==Aiheesta muualla== *Tilastoja Togon prefektuureista Luokka:Togon maantiede fr:Subdivisions du Togo
Ophioderma squamosissimum

Ophioderma squamosissimum (myös Ophioderma squamosissimus) on punainen käärmetähti, jota pidetään joskus riutta-akvaariossa. Se kasvaa halkaisijaltaan 20 cm pitkäksi. Sillä on kolikkomainen keskusta ja pitkät, suomuiset lonkerot. Se on kotoisin Karibialta, missä se elää 3–85 metrin syvyydessä koralliriutoilla.Meerwasserlexicon == Lähteet == Luokka:Käärmetähdet
Tarvastu

Tarvastu () on entinen kunta Viljandimaan maakunnassa, Virossa. Vuoden 2017 kuntauudistuksessa Kolga-Jaanin ja Tarvastun kunnat liittyivät Viljandin kuntaan. Tarvastun asukasluku oli 4 202 (2010), pinta-ala 409,00 neliökilometriä ja asukastiheys 10,3 asukasta neliökilometrillä. == Historia == On todennäköistä, että kronikoissa on viittauksia Tarvastuun jo vuodelta 1225. == Kylät == Kunnassa oli 37 kylää: Anikatsi, Arakumäe, Jakobimõisa, Järveküla, Kalbuse, Kannuküla, Kärstna, Kivilõppe, Koidu, Kuressaare, Maltsa, Marjamäe, Metsla, Mõnnaste, Muksi, Pahuvere, Pikru, Põrga, Porsa, Raassilla, Riuma, Roosilla, Soe, Sooviku, Suislepa, Tagamõisa, Tarvastu, Tinnikuru, Unametsa, Väluste, Vanausse, Veisjärve, Vilimeeste, Villa, Vooru, Ämmuste ja Ülensi. ==Väestö== Vuonna 2011 Tarvastun kunnassa oli 3 326 asukasta, joista 3 201 (96,2 %) oli virolaisia, 84 (2,5 %) venäläisiä ja 39 (1,2 %) muita kansallisuuksia. == Lähteet == == Aiheesta muualla == Luokka:Viron entiset kunnat Luokka:Viljandin kunta
Ophiarachna incrassata

Ophiarachna incrassata on vihreä käärmetähti.ITIS (taksonomian lähde) Se on kotoisin indopasifiselta merialueelta. Käärmetähdeksi sillä on suhteellisen paksut ja lyhyet lonkerot verrattuna keskikiekon kokoon. Näitä käärmetähtiä myydään toisinaan meriakvaarioihin, mutta sellaisen pitäminen on riski, sillä nälkäinen yksilö voi syödä muita akvaarion asukkaita, jopa pieniä kaloja.Meerwasserlexicon == Lähteet == Luokka:Käärmetähdet
Konnanlieko

Konnanlieko eli tulvakonnanliekoLampinen, R. & Lahti, T. 2011: Kasviatlas 2010: Tulvakonnanlieon levinneisyys Suomessa. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 29.8.2011. (Lycopodiella inundata) on liekomaisiin kuuluva yhtäläisitiöinen sanikkainen. Kasvin tieteellinen nimi "inundata" tulee latinan kielen sanasta "inundatus" ja tarkoittaa "kasvaa tulvivalla paikalla". == Ulkonäkö ja koko == Konnanlieon varsi on sammalmainen, suikertava sekä haaraton tai vähähaarainen. Varren pituus on 3–10 cm. Konnanlieon verson haarat kasvavat yksittäin ja ovat pystyjä. Talven yli vihreinä säilyvät lehdet ovat varressa lähes kierteisesti ja ovat neulasmaisia, ehytlaitaisia sekä 4–6 millimetriä pitkiä. Lehdet ovat lisäksi käyristyneet ylöspäin. Konnanlieon itiölehdet muistuttavat itiöpesäkkeettömiä varsilehtiä. Niissä on useasti kuitenkin hammaslaita. Kasvin itiötähkä kasvaa pystyn haaran kärkeen ja on pituudeltaan 1–2 senttimetriä. Konnanlieon itiöt kypsyvät Suomessa heinä-syyskuussa. Lehtivihreätön alkeisvarsikko on yksikotinen, tavallisesti maansisäinen ja mukulamainen.Retkeilykasvio 1998, s. 35–36. == Levinneisyys == Euroopassa konnanlieon levinneisyysalue on läntinen. Sitä tavataan Espanjan pohjois- ja itäosista Pohjois-Italiaan ja edelleen Romaniaan, Ukrainaan ja Länsi- Venäjälle. Pohjoisempana lajin levinneisyysalue ulottuu Britteinsaarille, Ruotsin keskiosiin, Norjan etelä- ja länsirannikolle, Pohjois-Suomeen ja Baltian maiden rannikolle. Esiintymisalue on kuitenkin epäyhtenäinen, varsinkin Itä-Euroopassa. Konnanliekoa tavataan myös Yhdysvaltain itärannikolla, Isojenjärvien alueella, Yhdysvaltain ja Kanadan länsirannikolla ja Japanissa. Suomessa konnanliekoa tavataan melko harvinaisena Etelä-Suomen rannikolta eteläiseen Lappiin saakka. Vuonna 2010 tehdyssä uhanalaistarkastelussa se luokiteltiin silmälläpidettäväksi. == Elinympäristö == Konnanlieko kasvaa karujen järvien rannoilla hiekkamutamailla ja turpeella, tulvanevoilla, suopoluilla, rimmissä, lätäköissä sekä vesijättömailla. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == *Kasviatlas 2010: Tulvakonnanlieon levinneisyys Suomessa *eFloras.org: Lycopodiella inundata *ITIS: Lycopodiella inundata Luokka:Liekokasvit
Robert Edmond Grant

Robert Edmond Grant (1793 Edinburgh, Skotlanti – 1874) oli skotlantilainen lääkäri ja biologi. Hän puhui näkyvästi Lamarckin transmutaatio-opin puolesta Lontoossa 1830- ja 1840-luvuilla. Hänet tunnetaan ehkä parhaiten nuoren Charles Darwinin eräänä vaikuttajana, mutta aikuisiällä miehet eivät juuri olleet tekemisissä toistensa kanssa. Grant suoritti lääketieteen tohtorin tutkinnon vuonna 1821. Elämäntyönsä hän kuitenkin teki meribiologina. Grant löysi muun muassa nilviäisten haiman. Nilviäisten lisäksi hän tutki sienieläimiä ja merisulkia. Hän toimi University College Londonissa vertailevan anatomian ja eläintieteen professorina lähes viidenkymmenen vuoden ajan, 1828–1874.Science and Society ==Lähteet== Luokka:Brittiläiset biologit Luokka:Brittiläiset lääkärit Luokka:Charles Darwin Luokka:Vuonna 1793 syntyneet Luokka:Vuonna 1874 kuolleet
Terence H. Winkless

Terence H. Winkless on yhdysvaltalainen elokuvaohjaaja, tuottaja ja käsikirjoittaja, joka palkittiin Family Film -palkinnolla vuonna 1995 ohjaamastaan elokuvasta White Wolves II: Legend of the Wild, sekä kaksi vuotta myöhemmin New Yorkin elokuva- ja televisiojuhlissa hopeamitalilla elokuvasta The Westing Game. Hän on elokuvien ohella ohjannut myös televisiosarjoja Mighty Morphin Power Rangers, Power Rangers Zeo, Big Bad Beetleborgs, Masked Rider, Pacific Blue ja Oikeutta tien päällä. == Aiheesta muualla == * Luokka:Yhdysvaltalaiset elokuvaohjaajat Luokka:Yhdysvaltalaiset elokuvatuottajat Luokka:Yhdysvaltalaiset elokuvakäsikirjoittajat Luokka:Syntymävuosi puuttuu Luokka:Elävät henkilöt
Sean Hannity

Sean Patrick Hannity (s. 30. joulukuuta 1961 New York, New York) on yhdysvaltalainen radio- ja televisiojuontaja, konservatiivinen poliittinen kommentaattori ja kirjailija. ==Ura== Hannity on työskennellyt vuodesta 1996 alkaen television uutiskanava Fox News Channelin juontajana. Lokakuusta 1996 tammikuuhun 2009 hän juonsi arkipäivisin esitettyä poliittista keskusteluohjelmaa Hannity & Colmesia Alan Colmesin kanssa. Colmesin jätettyä ohjelman Hannity on juontanut samalla ohjelmapaikalla keskusteluohjelmaa Hannity. Tammikuusta 2007 tammikuuhun 2009 hän juonsi samalla kanavalla myös ohjelmaa Hannity's America, jota esitettiin sunnuntaisin. 10\. syyskuuta 2001 alkaen ABC Radio, sittemmin nimeltään Citadel Media, on esittänyt Hannityn juontamaa iltapäivän puheradio-ohjelmaa The Sean Hannity Show valtakunnallisesti. Tätä ennen Hannityn ohjelmaa oltiin kuultu vain ABC Radion newyorkilaisaseman WABC:n kautta. Ennen ABC Radiolle siirtymistään hän oli työskennellyt WVNN-aseman juontajana Huntsvillen kaupungissa Alabamassa ja WGST-aseman juontajana Atlantassa Georgiassa. Hänen juontajauransa alkoi vuonna 1989, jolloin hän juonsi Kalifornian yliopiston Santa Barbaran kampuksen KCSB-asemalla. Asema irtisanoi hänet alle vuoden jälkeen hänen homoseksuaaleista esittämiensä kommenttien vuoksi.. Hannity on kirjoittanut kolme kirjaa. Vuonna 2002 ilmestyi kirja Let Freedom Ring: Winning the War of Liberty over Liberalism, vuonna 2004 kirja Deliver Us from Evil: Defeating Terrorism, Despotism, and Liberalism ja vuonna 2010 kirja Conservative Victory: Defeating Obama's Radical Agenda. ==Näkemykset== Hannity on todennut että hän epäilee, onko presidentti Barack Obaman syntynyt Yhdysvalloissa. Hannity nosti esiin kysymyksen siitä, syntyikö Obama Yhdysvalloissa ja toistuvasti kehotti Obamaa esittämään syntymätodistuksensa. Vuoden 2016 presidentinvaaleissa Hannity esitti monia salaliittoteorioita Hillary Clintonin terveydestä. Hän on toistuvasti väittänyt että Clintonilla oli hyvin vakavia terveydellisiä ongelmia ja että tiedotusvälineet ovat peitelleet näitä ==Yksityiselämä== Hannity on ollut naimisissa vuodesta 1993 ja hänellä on vaimonsa Jillin kanssa kaksi lasta. == Lähteet == == Aiheesta muualla == * Sean Hannityn verkkosivut Luokka:Yhdysvaltalaiset juontajat Luokka:Yhdysvaltalaiset kirjailijat Luokka:Yhdysvaltalaiset radiotoimittajat Luokka:Yhdysvaltalaiset politiikan kommentaattorit Luokka:Yhdysvaltalaiset salaliittoteoreetikot Luokka:Vuonna 1961 syntyneet Luokka:Elävät henkilöt
Fjarðabyggð

Fjarðabyggð on kunta Islannin itäosassa. Kunnan pinta-ala on 1 163 km² ja asukasluku 5 206 asukasta (1.1.2022). Kunnan keskuspaikka ja hallinnollinen keskus on Neskaupstaður; muita asutuskeskuksia ovat Mjóifjörður, Eskifjörður, Reyðarfjörður, Fáskrúðsfjörður, Stöðvarfjörður ja Breiðdalsvík. Fjarðabyggðin ystävyyskuntia ovat: * Esbjerg, Tanska * Eskilstuna, Ruotsi * Jyväskylä, Suomi * Stavanger, Norja * Sandvágur (nykyään Vágar), Färsaaret * Gravelines, Ranska * Qeqqata, Grönlanti == Lähteet == ==Aiheesta muualla== *Fjarðabyggðin viralliset sivut Luokka:Islannin kunnat
St. Andrews (Manitoba)

St. Andrews maalaiskunta Kanadassa, Manitoban provinssissa. Kunta sijaitsee Winnipegin koillispuolella ja rajoittuu idässä Redjokeen, pohjoisessa Gimlin maalaiskuntaan, lännessä Rockwoodin maalaiskuntaan ja etelässä West St. Paulin maalaiskuntaan. Kunnassa sijaitsee Clandeboyen, Petersfieldin ja Lockportin (Redjoen länsipuoliset osat) asutuskeskukset. Kunnan läpi kulkee Winnipegistä Selkirkiin johtava valtatie 9 ja Winnipegistä Gimliin ja edelleen pohjoiseen johtava valtatie 8 ja kunnassa on pienkoneille tarkoitettu St. Andrewsin lentoasema. Kunnassa oli vuoden 2006 väestönlaskennan mukaan 11 359 asukasta ja kunnan pinta-ala on 752,70 km². Vuoden 2006 väestönlaskenta. Kanadan tilastokeskus , == Aiheesta muualla == * St. Andrewsin maalaiskunnan kotisivut == Lähteet == Luokka:Manitoban maalaiskunnat
Lockport (Manitoba)

Lockport on pieni asuinalue Kanadassa, Manitoban provinssissa, se sijaitsee noin 28 km koilliseen Winnipegistä. Asuinalueen Redjoen länsipuoliset osat kuuluvat St. Andrewsin maalaiskuntaan, Redjoen idän puoleiset osat kuuluvat St. Clementsin maalaiskuntaan. Lockport on saanut nimensä asuinalueen läheisyyteen rakennetuista Redjoen suluista joilla säädellään joen vedenkorkeutta ja mahdollistetaan laivojen kulku kosken ohitse, sekä veden ohjausta Winnipegin tulvakanavaan. Pohjois-Amerikan alkuperäiskansat ovat viljelleen alueella maissia ja muita ravintokasveja jo paljon ennen eurooppalaisten siirtolaisten saapumista Amerikan mantereelle. Luokka:Manitoban kylät
Lockport

Lockport voi tarkoittaa seuraavia paikkoja: == Kanada == * Lockport (Manitoba), asuinalue Manitobassa == Yhdysvalloissa == * Lockport (Illinois) * Lockport (Indiana) * Lockport (Kentucky) * Lockport (Louisiana) * Lockport (New York): ** Lockport (kaupunki New Yorkin osavaltiossa) ** Lockport (kunta New Yorkin osavaltiossa), alue kaupungin ympärillä
Naamiotityra

Naamiotityra (Tityra semifasciata) on Keski- ja Etelä-Amerikassa tavattava tityroihin kuuluva varpuslintu. == Koko ja ulkonäkö == Kooltaan naamiotityra on 20,5-21,5 cm. Koiras on väritykseltään pääosin vaalean helmenharmaa lukuun ottamatta naaman mustaa maskia ja mustaa siiven ja pyrstön höyhenissä. Naaras on yleisväritykseltään hieman ruskeampi sekä raidoittunut ja siltä puuttuu naaman musta väri. Naaraalla on ruskea päälaki. Molempien sukupuolen silmän ympärystät ovat paljaat ja punainen nahka on näkyvillä. Nokka on punainen ja mustakärkinen.. Mustalakkitityra (Tityra inquisitor) muistuttaa naamiotityraa, mutta siltä puuttuu punainen väri päästä ja päälaki on musta. == Elinympäristö == Laji esiintyy yleisimmin Andien länsipuolella. Orinocon ja Amazonin alueella hopeatityra (Tityra cayana) on yleisempi, vaikka myös naamiotityraa tavataan. Naamiotityran elinympäristöä ovat Metsien latvuskerrokset ja metsien reunamaat. Laji viihtyy myös viljellyissä metsissä ja sitä tavataan lähes kaikkialla missä kasvaa muutama korkea puu. Metsissä tulee olla myös kuolleita ja kaatuneita puita pesäpaikoiksi linnuille. Naamiotityroita on tavattu aina 1 700 metrin korkeudelta, mutta tavallisemmin linnut pysyttelevät alle 1 200 metrin korkeudella. == Elintavat ja ravinto == Naamiotityrat elävät pareittain tai pieninä ryhminä. Lisääntymiskausi kestää lajilla tammikuusta toukokuuhun. Pesä sijaitsee yleensä kaatuneen puun kolossa. Naaras munii kaksi tummaa sekä ruskean- ja mustanpilkullista munaa. Lajin ravinto koostuu pääasiassa hedelmistä. Lintu voi kuitenkin pyydystää ravinnokseen myös ilmassa lentäviä hyönteisiä sekä muita selkärangattomia. == Lähteet == Luokka:Tityrat
Acinonyx jubatus hecki

Acinonyx jubatus hecki on äärimmäisen uhanalainen gepardin alalaji, jota arvioidaan olevan jäljellä enintään 250 aikuista yksilöä. Niitä on tavattu ainakin Algeriassa, Togossa, Nigerissä, Malissa, Beninissä ja Burkina Fasossa. Tästä gepardista ja sen käyttäytymisestä ei tiedetä juuri mitään. Eläimiä kuvasi viimeksi brittiläinen tutkimusryhmä, jonka ottamia kuvia on julkaistu helmikuussa 2009. Kuvista ja eläinten asuinseutujen asukkailta kootaan eläimen ekologiasta ja siihen kohdistuvista uhista uutta tietoa. Tutkimuksen tekijöinä ovat Zoological Society of London (ZSL), Office du Parc National de l'Ahaggar ja Bejaïan yliopisto, ja sille antaa tukea Wildlife Conservation Society and Panthera -niminen järjestö, joka on omistautunut maailman 36 villin kissaeläinlajin suojelulle. == Ravinto == A. j. hecki -gepardin pääasiallinen ravinto on thomsoningaselli. Muita sen saaliseläimiä ovat impala ja toisinaan muut pienet sorkkaeläimet. == Elinalue ja ekologia == A. j. hecki -gepardi elää yleensä yksin. Toisinaan niitä kuitenkin esiintyy pieninä, yleensä emon ja pentujen tai uroksen muodostamana ryhmänä, jonka liikkuma-ala on tavallisesti hyvin pieni. Naaraiden elinalueet sijaitsevat seuduilla, joilla on runsaasti ravintoa, ja urosten elinalueet määräytyvät naaraiden alueiden perusteella. Niiden levinneisyysalueen oletetaan kattavan suunnilleen keskisen Länsi-Saharan aavikon ja Sahelin muodostaman kaistaleen, jolla ne elävät hajanaisina populaatioina. Tutkijat arvelevat, että suurin populaatio on Algeriassa Ahaggarin ylänköalueella, mutta siitä on todisteena vain vuonna 2009 julkaistu neljään yksilöön pohjautuva raportti ja vähäiset tiedot. == Lähteet == == Aiheesta muualla == * Luokka:Kissaeläimet Luokka:Uhanalaiset nisäkkäät Luokka:Äärimmäisen uhanalaiset lajit
Isabel Aboy

Isabel Aboy (oik. Isabel Alejandra Aboy Ferrer; s. 4. toukokuuta 1982 Madrid, Espanja) on espanjalainen näyttelijä, joka on näytellyt televisiosarjassa Perhelääkäri () perheen tytärtä María Martín Solleria. Hän on toiminut myös mallina. == Aiheesta muualla == * Luokka:Espanjalaiset näyttelijät Luokka:Vuonna 1982 syntyneet Luokka:Elävät henkilöt
Aarón Guerrero

Aarón Guerrero (s. 10. marraskuuta 1986 Madrid, Espanja) on espanjalainen näyttelijä, joka on näytellyt Suomessakin esitetyssä sarjassa Perhelääkäri Chechu Martín Solleria. Hän on näytellyt myös muissa espanjalaisissa televisiosarjoissa. == Aiheesta muualla == * Luokka:Espanjalaiset näyttelijät Luokka:Vuonna 1986 syntyneet Luokka:Elävät henkilöt
Jutikkala

Jutikkala on suomenkielinen erisnimi, joka esiintyy paikannimenä ja sukunimenä: ==Paikannimi== * Jutikkala, kylä Valkjärvellä luovutetulla alueella * Jutikkala, kylä ja entinen koulupiiri Sääksmäellä Valkeakoskella * Jutikkalan kartano, kartano Sääksmäellä Valkeakoskella ==Sukunimi== * Eino Jutikkala (vuoteen 1931 Rinne, 1907–2006), historiantutkija, professori ja akateemikko Luokka:Sukunimet
Srbská Kamenice

Srbská Kamenice () on kylä Děčínin piirikunnassa Ústín läänissä Tšekissä aivan Saksan rajan lähellä. Se sijaitsee noin 80 kilometriä Prahasta pohjoiseen. Vuoden 2020 arvion mukaan kylässä asui 259 asukasta. Kylän perustivat 1000-luvulla sorbipakolaiset, jotka saapuivat Saksasta Henrik II:n sotaretken jälkeen. Jugoslovenski Aerotransportin lentokone räjähti 26. tammikuuta 1972 Srbská Kamenicen yläpuolella Ustaša-terroristijärjestön asetettua koneeseen pommin. Koneessa olleista 28 henkilöstä selviytyi ainoastaan lentoemäntä Vesna Vulović, joka pelastui onnistuttuaan kiinnittämään itsensä istuimeensa koneen takaosassa ja pudottuaan 10 160 metriä ilman laskuvarjoa. == Lähteet == Luokka:Tšekin kunnat Luokka:Ústín lääni
Oikeushallintomaksu

Oikeushallintomaksu on vuotuinen työeläkeasioiden muutoksenhakulautakunnalle suoritettava rahamäärä, jota maksavat seuraavat eläketurvasta vastaavat työeläkelaitokset:Työntekijän eläkelaki, 1 ja 3 § * työeläkevakuutusyhtiöt, eläkekassat ja eläkesäätiöt * Merimieseläkekassa * Maatalousyrittäjien eläkelaitos * julkisten alojen eläkelaitokset, joita ovat Valtiokonttori, Keva, evankelis-luterilaisen kirkon keskusrahasto, ortodoksisen kirkon keskusrahasto, Kansaneläkelaitos oman henkilöstönsä eläkkeiden hoitajana ja Suomen Pankki Maksun suuruus vastaa niitä kokonaiskustannuksia, jotka syntyvät lautakunnan hoitaessa ensimmäisenä muutoksenhakuasteena työeläketurvaa koskevia asioita. Finanssivalvonta vahvistaa vuosittain lautakunnan talousarvion, joka sisältää lautakunnan toiminnasta aiheutuneet kustannukset. Finassivalvonta vahvistaa myös oikeushallintomaksun määrän, joka jaetaan työeläkelaitosten kesken vakuutettujen työansioiden ja työtulojen perusteella. Oikeushallintomaksu voidaan periä ulosottotoimin samoin kuin verojen perinnästä on säädetty (laki 706/2007).Laki työeläkeasioiden muutoksenhakulautakunnasta, 16 § ==Lähteet== Luokka:Vakuutustoiminta Suomessa